《拟汉郊祀歌十九首 其六 玄冥》
明代·胡应麟

玄冥水伯，载司寒冱。殒霜杀草，昆虫闭户。北风宵厉，飞霰昼零。

木脱水涸，雷蛰无声。岁运既徂，阳和在候。万宝既成，敢告明后。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。